
I. [bookmark: _Toc241488542][bookmark: _Hlk229244324]SHARTNOMA LOYIHASI

Xizmat ko‘rsatish shartnomasi №_______ 
Toshkent sh.                                                                                                                               ______________2026y.
(shartnoma tuzilgan joy)                                                                                (shartnoma tuzilgan sana)
Keyingi o‘rinlarda “Buyurtmachi” deb ataluvchi “O‘zbekiston ipotekani qayta moliyalashtirish kompaiyasi” AJ nomidan Ishonchnoma asosida ish yurituvchi Bosh ijrochi direktor o‘rinbosari A.A.Kariyev bir tarafdan va keyingi o‘rinlarda “Ijrochi” deb ataluvchi ___________________ nomidan Ustav asosida ish yurituvchi _______________ ikkinchi tarafdan, birgalikda “Taraflar” deb ataluvchilar ushbu shartnomani quyidagilar to‘g‘risida tuzdilar
1. SHARTNOMA PREDMETI
1.1. Shartnoma shartlariga ko‘ra, Ijrochi Buyurtmachiga ushbu shartnomada o‘rnatilgan muddatlarda shartnomaning 1.2.-bandida keltirilgan hamda shartnomaning 1-ilovasida keltirilgan texnik topshiriq shartlariga muvofiq xizmatlarni ko‘rsatish, Buyurtmachi esa ushbu xizmatlarni qabul qilish va to‘lovini amalga oshirish majburiyatini oladi.
1.2. Ijrochi quyidagi dasturiy ta’minot va xizmatlarni yetazib beradi:

	

№
	
Ish va xizmat nomi
	
O‘lchov birligi
	

Soni
	Ish va xizmat birligi uchun boshlang‘ich narx, so‘m
	Ish va xizmat birligi uchun kelishgan narx, so‘m
	

Tavsifi

	

1
	Axborot texnologiyalari sohasidagi dasturiy ta’minot
	
Shartli birlik
	

1
	


320 000 000
	


	Texnik topshiriqqa muvofiq “O‘zbekiston ipotekani qayta moliyalashtirish kompaniyasi” AJning axborot resurslarini himoyalash va ma’lumotlarni ruxsatsiz tarqalishining oldini olish maqsadida DLP tizimini joriy etish



2. TO’LOV TARTIBI, YETKAZIB BERISH MUDDATI VA SHARTLARI
2. 
2.1. Shartnoma bo‘yicha dasturiy ta’minot va xizmatlarning umumiy summasi (QQS summasi bilan) __________________ (__________________) so‘mni tashkil etadi.
2.2. Tizim to‘liq joriy qilinib hamda “Kiberxavfsizlik markazi” DM tomonidan tizim uchun muvofiqlik sertifikati taqdim qilinganidan so‘ng hisob-faktura va bajarilgan ishlar dalolatnomasi asosida 10 ish kuni ichida shartnoma umumiy qiymatining 100% miqdorida to‘lov amalga oshiriladi. 
2.3. Ijrochi tomonidan dasturiy ta’minot va xizmatlarni mazkur shartnomaning 1.2, 2.2-bandlaridagi shartlarga hamda shartnomaga 1-ilovadagi texnik topshiriqqa muvofiq Buyurtmachiga yetkazib berish oldindan to‘lov kelib tushgan kundan boshlab 10 ish kuni mobaynida amalga oshiriladi.
2.4. Buyurtmachi dasturiy ta’minotning shartnomada kelishilgan xususiyatlarga muvofiqligini, ish, xizmatning to‘liq bajarilganligini Ijrochining ishtirokida tekshirib qabul qilib oladi.
2.5.  Ijrochi tomonidan dasturiy ta’minot va xizmatlarning yetkazib berilganligi va Buyurtmachi tomonidan tekshirib olinganligi Ijrochi rasmiylashtirgan hisobvaraq-fakturani va bajarilgan ishlar dalolatnomasini Taraflar tomonidan imzolanishi bilan tasdiqlanadi.
3.TARAFLARNING HUQUQ VA MAJBURIYATLARI
3. 
3.1. Buyurtmachi quyidagi huquqlarga ega:
· Ijrochidan mazkur shartnomaning 1.2-bandiga va shartnomaga 1-ilovadagi texnik topshiriqqa muvofiq bo‘lgan dasturiy ta’minot va xizmatlarni yetkazib berishni talab qilish.
· Ijrochi lozim darajadagi sifatga ega bo‘lmagan dasturiy ta’minot yetkazib berganda, ish va xizmat bajarganda, Ijrochidan quyidagilarni talab qilishga haqli:
· talab darajasidagi sifatli dasturiy ta’minotga almashtirib berishni, lozim darajadagi bo‘lmagan ish (xizmat)ni qaytadan bajarilishini;
· yetkazib berilgan dasturiy ta’minotdagi (ishdagi, xizmatdagi) kamchiliklarni Ijrochi hisobidan bartaraf etilishini;
· mazkur shartnoma shartlarini bajarmaganlik yoki lozim darajada bajarmaganlik natijasida yetkazilgan zararni qoplashni. Bunda taraflar kelishuviga ko‘ra shartnomani lozim darajada bajarmaganlik natijasida boy berilgan foyda ham belgilangan tartibda undirilishi mumkin.
· Buyurtmachi qonunchilik hujjatlariga va mazkur shartnoma shartlariga muvofiq boshqa huquqlarga ham ega bo‘lishi mumkin.
3.2. Buyurtmachining majburiyatlari quyidagilardan iborat:
· shartnoma summasini Ijrochining bank hisobvarag‘iga o‘tkazishi;
· yetkazib berilgan dasturiy ta’minotni, bajarilgan ish va ko‘rsatilgan xizmatlarni mazkur shartnomada nazarda tutilgan muddatlarda qabul qilib olish.
3.3. Ijrochi quyidagi huquqlarga ega:
· Buyurtmachi bilan tuzilgan shartnomani bajarish jarayonida tushuntirishlar olish uchun unga murojaat qilish;
· Buyurtmachining o‘zi tomonidan berilgan talabnomaga mos bo‘lgan dasturiy ta’minot (ish, xizmat)ni qabul qilib olishni rad etishi natijasida yetkazilgan zararni qoplashni talab qilish.
· Ijrochi qonun hujjatlariga va mazkur shartnoma shartlariga muvofiq boshqa huquqlarga ham ega bo‘lishi mumkin.
3.4. Ijrochining majburiyatlari quyidagilardan iborat:
· buyurtmachiga lozim darajadagi sifatga ega bo‘lgan dasturiy ta’minot (ish, xizmat)ni mazkur shartnomaganing 1.2-bandiga va shartnomaga 1-ilovadagi texnik topshiriqqa muvofiq kelishilgan shartlarda va belgilangan sanalarda yetkazib berish;
· shartnomani uning shartlariga muvofiq bajarish;
· dasturiy ta’minotni yetkazib berish, ish bajarish (xizmat ko‘rsatish) jarayonida aniqlangan kamchiliklarni Buyurtmachining talabiga ko‘ra belgilangan muddatigacha bartaraf etish.
3.5. Shartnoma shartlari O’zbekiston Respublikasi qonunchiligiga va mazkur shartnoma talablariga muvofiq ijro etilishi lozim.
3.6. Taraflar o‘z majburiyatlarini to‘liq bajarilishini ta’minlaganlarida Shartnoma bajarilgan deb hisoblanadi.
4. TARAFLARNING JAVOBGARLIGI
4. 
4.1. Buyurtmachi va Ijrochi mazkur Shartnoma shartlarini bajarmaganlik va buzganlik uchun qonunchilikda belgilangan tartibda javobgarlikka tortiladilar.
4.2. Taraflar qonunchilikda belgilangan fors-major holatlari mavjudligi natijasida shartnomada belgilangan majburiyatlarini bajarish ilojsizligidan to‘liq yoki qisman bajara olmaganlarida javobgarlikka tortilmaydilar.
4.3. Dasturiy ta’minotlarni yetkazib berish muddatlari kechiktirib yuborilgan, to‘liq yetkazib berilmagan, ishlar bajarilmagan yoki xizmatlar ko‘rsatilmagan hollarda, ijrochi buyurtmachiga kechiktirilgan har bir kun uchun majburiyat bajarilmagan qismining 0,5 (taraflar kelishuviga ko‘ra penya miqdori kamaytirilishi mumkin) foizi miqdorida penya to‘laydi, biroq bunda penyaning umumiy summasi yetkazib berilmagan dasturiy ta’minotlar, bajarilmagan ishlar yoki ko‘rsatilmagan xizmatlar bahosining 50 foizidan oshib ketmasligi lozim.
4.4. Yetkazib berilgan dasturiy ta’minot, bajarilgan ish, ko‘rsatilgan xizmat uchun to‘lovni o‘z vaqtida to‘lamagan taqdirda, Buyurtmachi Ijrochiga har bir kechiktirilgan kun uchun muddati o‘tgan to‘lov summasining 0,4 (taraflar kelishuviga ko‘ra penya miqdori kamaytirilishi mumkin) foizi miqdorida, biroq muddati o‘tgan to‘lov miqdorining 50 foizidan ko‘p bo‘lmagan miqdorda penya to‘laydi.
4.5. Agar yetkazib berilgan dasturiy ta’minotlar, bajarilgan ishlar yoki ko‘rsatilgan xizmatlar sifati, assortimenti va navi bo‘yicha standartlar, texnik shartlar, namunalarga (etalonlarga) qonunchilikda yoki shartnomada belgilangan boshqa majburiy shartlarga mos kelmasa, buyurtmachi dasturiy ta’minotlarni (ishlarni, xizmatlarni) qabul qilish hamda ularning haqini to‘lashni rad etib, ijrochidan sifati, assortimenti va navi lozim darajada bo‘lmagan dasturiy ta’minotlar (ishlar va xizmatlar) qiymatining 50 foizi miqdorida jarima undirib olishga, agar dasturiy ta’minotlar (ishlar va xizmatlar) haqi to‘lab qo‘yilgan bo‘lsa, to‘langan summani belgilangan tartibda qaytarishni talab qilishga haqlidir.
5. NIZOLARNI HAL ETISH TARTIBI
5. 
5.1. Taraflar yuzaga kelgan bahs va munozaralarni muzokaralar yo‘li bilan sudgacha hal etish choralarini ko‘radilar.
5.2. Taraflar yuzaga kelgan munozaralarni hal etish uchun da’vogarning joylashgan (taraflar kelishuviga ko‘ra o‘zgartirilishi mumkin) hududi bo‘yicha iqtisodiy sudga murojaat qilishlari mumkin. 
5.3. Taraflar o‘rtasidagi mazkur shartnomada ko‘zda tutilmagan munosabatlar qonun hujjatlariga talablariga muvofiq tartibga solinadi.

6. FORS-MAJOR HOLATLARI
6. 
6.1. Agar ushbu shartnoma tuzilgandan so‘ng, ushbu shartnomada belgilangan majburiyatlarning biron bir tomonini to‘liq yoki qisman bajarishiga to‘sqinlik qiladigan tomonlarning xohish-irodasi va faoliyatiga bog‘liq bo‘lmagan tabiat hodisalari (zilzila, ko‘chki, bo‘ron, qurg‘oqchilik, suv toshqinlari va boshqalar) yoki ijtimoiy-iqtisodiy holatlar (ommaviy noroziliklar, urush holati, qamal, davlat manfaatlarini ko‘zlab import va eksportni taqiqlash, xalqaro sanksiyalarning joriy etilishi va boshqalar), ob’ektiv to‘sqinlik qiluvchi holatlar (epidemiya, pandemiya, karantin), texnogen ofatlar (yonginlar, portlashlar va boshqalar), infratuzilma tarmoqlaridagi (transport, energetika tizimlaridagi), favqulodda va keng miqyosdagi kutilmagan avariyalar, uzilishlar sababli yuzaga kelgan sharoitlarda taraflarga qabul qilingan majburiyatlarni bajarish imkonini bermaydigan favqulodda, oldini olib bo‘lmaydigan va kutilmagan holatlar tomonlarning shartnoma shartlarini bajarishiga bevosita ta’sir qilsa, tegishli majburiyatlarning bajarilishi vaqti bunday holatlar bartaraf etilgan vaqtga yoki ularning oqibatlari tugashi vaqtiga ko‘chiriladi.
6.2. Fors-major holatlari yuzaga kelgan Tomon, ushbu holat haqida shuningdek, holatning taxminiy davomiyligi to‘g‘risida boshqa Tomonni yozma ravishda 7 (yetti) kun ichida xabardor qilishi shart. Agar yuqorida ko‘rsatilgan holatlar to‘g‘risida o‘z vaqtida xabar berilmagan bo‘lsa, yengib bo‘lmas kuch ta’sirida zarar yetkazilgan Tomon ushbu holatlarni asos qilib ololmaydi.
6.3. Fors-major holati yuz berganligi tegishli vakolatli davlat organining sertifikati bilan tasdiqlanadi.
6.4. Agar fors-major holatlari yoki ularning oqibatlari tomonlarning o‘z majburiyatlarini bajarishiga to‘sqinlik qiladigan bo‘lsa, tomonlarning har biri boshqa tomonga ushbu shartnomani bekor qilishning kutilayotgan sanasidan 10 (o‘n) ish kuni oldin yozma ravishda xabar yuborganidan keyin ushbu shartnomani bekor qilish huquqiga ega. Bunday holda tomonlarning hech biri boshqa tomondan fors-major holatlari natijasida yetkazilgan zararni qoplashni talab qilishga haqli emas. Shuningdek, Ijrochi bajarilmagan majburiyatlari uchun Buyurtmachidan olingan barcha to‘lovlarni Buyurtmachiga qaytaradi va Buyurtmachi Ijrochining bajarilgan barcha majburiyatlarini to‘liq to‘laydi.
7. KORRUPSIYAGA QARSHI QO’SHIMCHA SHARTLAR
7. 
7.1. Taraflar shartnoma tuzishda, shartnomaning amal qilish muddatida va ushbu muddat tugaganidan so‘ng, shartnoma bilan bog‘liq korrupsiyaviy harakatlar sodir qilmaslikka kelishib oladilar.
7.2. Taraflar shartnomadagi korrupsiyaga qarshi qo‘shimcha shartlarda belgilangan korrupsiyaning oldini olish choralarini tan oladi va ularga rioya etilishi bo‘yicha hamkorlikni ta’minlaydilar.
7.3. Har bir taraf shartnoma tuzilgan paytda bevosita o‘zi yoki uning ijroiya organlari, mansabdor shaxslari va xodimlari tomonidan shartnoma bilan bog‘liq munosabatlar yuzasidan qonunga xilof ravishda pul, moddiy qiymatliklar berilmaganligini, shartnoma tuzilishi evaziga norasmiy pul yoki boshqa moddiy qiymatliklar olinishiga yo‘l qo‘yilmaganligini, taklif etilmaganligini, ularni berishga va’da qilinmaganligini, shuningdek moddiy yoki har qanday turdagi imtiyoz, ustunliklar olinmaganligini (kelajakda bu turdagi harakatlarni amalga oshirishi mumkinligi haqida taassurot qoldirilmaganligini) kafolatlaydi.
· Taraflar, ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va taraflar nazorati ostidagi boshqa shaxslarning) yuqoridagi harakatlarni sodir etmasligi yuzasidan oqilona choralar ko‘radi.
7.4. Taraflar davlat xizmatchilari, siyosiy partiyalar, shuningdek o‘zlarining ijroiya organlari, mansabdor shaxslari va xodimlari tomonidan har qanday vaqt va shaklda quyidaagi harakatlarni bevosita yoki bilvosita (shu jumladan, uchinchi shaxslar orqali)sodir etilishiga yo‘l qo‘ymaydi:
· a) nazorat qiluvchi organlardan litsenziya va ruxsatnomalar olish, soliq solish, bojxona rasmiylashtiruvini amalga oshirish, sudda ish ko‘rilishi, qonunchilik jarayoni va boshqa sohalarda qonunga xilof ravishda tijorat yoki boshqa tusdagi ustunlikka ega bo‘lish yoki saqlab qolish maqsadida yuqoridagi shaxslar foydasiga yoki ular tomonidan moddiy yoki nomoddiy naf olishning taklif etilishi, va’da qilinishi, berilishiga;
· b) qonunga xilof ravishda olingan daromadlarning legallashtirilishiga,shuningdek, agar mulk jinoiy faoliyatdan olingan daromad ekanligi taraflarga ma’lum bo‘lsa, uni o‘tkazish, mulkka aylantirish, yoxud almashtirish yo‘li bilan uning kelib chiqishiga qonuniy tus berish, bunday pul mablag‘lari yoki boshqa mol-mulkning asl xususiyatini, manbaini, turgan joyini tasarruf etish, ko‘chirish usulini, pul mablag‘lariga yoki boshqa mol-mulkka bo‘lgan haqiqiy egalik huquqlarini yoki uning kimga qarashliligini yashirishga;
· v) korrupsiyaga oid huquqbuzarlik sodir qilish uchun ta’magirlikqilish, undash, tazyiq o‘tkazish yoki tahdid qilish.Ushbu holat bo‘yicha bir taraf ikkinchi tarafni hamda vakolatli davlat organlarini darhol xabardor qilishi shart.
7.5. Taraflar dasturiy ta’minotlar, ishlar va xizmatlarni realizatsiya qilish va o‘tkazishda bitimlar tuzish bo‘yicha muzokaralar olib borishda, litsenziya, ruxsatnomalar va boshqa ruxsat etish xususiyatiga ega bo‘lgan hujjatlarni olishda yoki ularning manfaatlarini ko‘zlab boshqa harakatlarni amalga oshiruvchi taraflarning nazorati ostida bo‘lgan va ular nomidan harakat qiladigan shaxslarga (shu jumladan, yordamchi pudratchilar, agentlar, savdo vakillari, distribyutorlar, huquqshunoslar, hisobchilar, ular nomidan harakat qiluvchi boshqa vakillarlarga) nisbatan quyidagi harakatlarni amalga oshirishlari shart:
· korrupsiyaviy harakatlarga yo‘l qo‘yib bo‘lmasligi va korrupsiyaviy harakatlarga nisbatan murosasiz munosabatda bo‘lishi shartligi haqida ko‘rsatmalar va tushuntirishlar berish;
· ulardan korrupsiyaviy harakatlarni amalga oshirish uchun vositachi sifatida foydalanmaslik;
· ularni faqat taraflarning oddiy kundalikfaoliyati jarayonidagi ishlab chiqarish zarurati doirasidan kelib chiqib ishga jalb qilish;
· ularga qonunchilik doirasida amalga oshirgan xizmatlari uchun belgilangan haq miqdoridan asossiz ravishda ortiqcha to‘lovlarni amalga oshirmaslik.
7.6. Taraflar ularning nazorati ostida bo‘lgan va ular nomidan harakat qiladigan shaxslar tomonidan korrupsiyaga qarshi qo‘shimcha shartlarda belgilangan majburiyatlar buzilganligi holatlari haqida xabar berilganligi uchun ularga tazyiq o‘tkazilmasligini kafolatlaydilar.
7.7. Agar bir tarafga boshqa tarafning korrupsiyaga qarshi qo‘shimcha shartlarning 7.4- va 7.5-bandlarida belgilangan majburiyatlarni buzilishiga yo‘l qo‘yilganligi ma’lum bo‘lib qolsa, ikkinchi tarafni bu haqda zudlik bilan xabardor qilishi va ushbu tarafdan oqilona muddat ichida tegishli choralar ko‘rilishini va amalga oshirilgan ishlar yuzasidan unga xabardor qilishini talab qilishi shart.
· Tarafning talabi bo‘yicha ikkinchi taraf tomonidan qoidabuzarliklarni bartaraf qilish bo‘yicha oqilona muddat ichida tegishli choralar ko‘rilmagan yoki ko‘rib chiqish natijalari haqida xabardor qilmagan taqdirda, ushbu taraf zararni to‘liq qoplab berishni talab qilishga haqli.
7.8. Davlat xaridlarini amalga oshirish jarayonida korrupsiyaviy holatlarga yo‘l qo‘yilganligi vakolatli organ tomonidan tasdiqlansa, shartnoma bir tomonlama bekor qilinadi va buning uchun kompensatsiya to‘lanmaydi.

8. KORRUPSIYAGA QARSHI QO’SHIMCHA SHARTLAR
8. 
8.1. Mazkur shartnoma taraflar tomonidan tuzilgan zahoti kuchga kiradi va Tomonlar o‘z majburiyatlarni to‘liq ravishda bajargunga qadar amal qiladi.
8.2. Shartnoma muddatining tugashi taraflarni javobgarlikdan ozod etmaydi.

9. TARAFLARNING YURIDIK MANZILI VA REKVIZITLARI
	“IJROCHI”
	“BUYURTMACHI”

2026-yil ______________dagi
____ -sonli Xizmat ko‘rsatish shartnomasiga 
1-ilova 
“O‘zbekiston ipotekani qayta moliyalashtirish kompaniyasi” AJning axborot resurslarini himoyalash va ma’lumotlarni ruxsatsiz tarqalishining oldini olish maqsadida DLP tizimini joriy etish uchun
TEXNIK TOPSHIRIQ

“Oʻzbekiston ipotekani qayta moliyalashtirish kompaniyasi” AJning 
axborot resurslarini himoyalash va maʼlumotlarni ruxsatsiz tarqalishining 
oldini olish maqsadida DLP tizimini joriy etish uchun
TEXNIK TOPSHIRIQ
1. [bookmark: _Hlk203993513]Umumiy qoidalar
1. Mazkur texnik topshiriq, "Oʻzbekiston ipotekani qayta moliyalashtirish kompaniyasi" aksiyadorlik jamiyatida (bundan keyingi matnda – Kompaniya) axborot xavfsizligi tahdidlarini kamaytirish, axborot resurslarining himoyalanishini taʼminlash hamda maʼlumotlarning ruxsatsiz tarqalishining oldini olish maqsadida, DLP (Data Loss Prevention) tizimidan (bundan keyingi matnda – Tizim) foydalanish huquqini (litsenziyalarni) 1 (bir) yil muddatga xarid qilish, Tizimni amaliyotga to‘liq joriy etish (sozlash, integratsiya qilish va o‘qitish) ishlarini amalga oshirish hamda Tizim ishlab chiquvchisining 1 (bir) yillik texnik qoʻllab-quvvatlash xizmatini olish uchun ishlab chiqilgan. Xarid predmeti litsenziyalarni yetkazib berish, Tizimni amaliyotga to‘liq joriy etish ishlarini bajarish hamda Tizim ishlab chiquvchisining va Ijrochining texnik qoʻllab-quvvatlash xizmatini koʻrsatishni o‘z ichiga oladi.
2. Buyurtmachi - “Oʻzbekiston ipotekani qayta moliyalashtirish kompaniyasi” AJ.
3. Ijrochi - tomonlar oʻrtasida davlat xaridlari toʻgʻrisidagi qonunchilikka muvofiq tuzilgan shartnoma asosida, mazkur texnik topshiriq talablariga muvofiq litsenziyalarni yetkazib berish va Tizim ishlab chiquvchisining (ishlab chiqaruvchisining) texnik qoʻllab-quvvatlash xizmatini koʻrsatishni taʼminlash majburiyatini olgan yuridik shaxs.
2. Loyihaning maqsadi
4. Kompaniya maʼlumotlarining ichki va tashqi kanallar orqali ruxsat etilmagan (sanksiyalanmagan) chiqib ketishini oldini olish.
5. Maxfiy maʼlumotlarning sizib chiqishi bilan bogʻliq insidentlarni aniqlash, tahlil qilish va cheklash.
6. Qonunchilik va ichki meʼyoriy hujjatlarning talablariga rioya qilinishini taʼminlash.
7. Kompaniya ishchi stansiyalarida hamda belgilangan axborot resurslarida saqlanadigan maxfiy maʼlumotlarni ularning mazmuni, konteksti, rekvizitlari yoki namunalari asosida aniqlash va tasniflash hamda ularga xavfsizlik siyosatlarini qoʻllash. Tasniflash maxfiylik belgilari (metkalar – label/tag), raqamli izlar (digital fingerprint), lugʻatlar, muntazam iboralar (regular expressions) yoki boshqa ekvivalent mexanizmlardan foydalangan holda amalga oshirilishi mumkin. Ijrochi loyihani amalga oshirish, sozlash va texnik qo‘llab-quvvatlash davrida Buyurtmachining maxfiy ma’lumotlari daxlsizligini to‘liq ta’minlashi shart. Tizimning texnik nosozligi, noto‘g‘ri sozlanishi yoki Ijrochi xodimlarining aybi/loqaydligi sababli maxfiy ma’lumotlarning uchinchi shaxslarga sizib chiqishi (konfidensiallikning buzilishi) hodisasi yuz berganda, Ijrochi yetkazilgan to‘liq moddiy va ma’naviy zararni (to‘liq moliyaviy javobgarlik) qoplab berishi shart, shuningdek, Ijrochiga nisbatan Shartnoma umumiy qiymatining 10% miqdorida bir martalik jarima qo‘llaniladi va bu holat Shartnomani Buyurtmachi tomonidan bir tomonlama bekor qilishga hamda Ijrochini insofsiz ijrochilar reestriga kiritishga haqli asos bo‘ladi.
3.  Tizimga qoʻyiladigan texnik va funksional talablar
8. Maxfiy maʼlumotlar uzatish jarayonini nazorat qilish – bu nazorat ham ichki lokal tarmoq doirasida, ham tashqi tarmoqlarga boʻlgan uzatmalarni oʻz ichiga olishi.
9. Maxfiy maʼlumotlarning har qanday kanal orqali tarqalishini samarali ravishda oldini olish.
10. Tizim ishchi stansiyalar (xizmat kompyuterlari, “Endpoint”) darajasida ishlashi, shuningdek, ishlab chiqaruvchi tomonidan qoʻllab-quvvatlanadigan standart mexanizmlar, jumladan API, Syslog, elektron pochta orqali bildirishnomalar yuborish yoki boshqa ekvivalent usullar yordamida SIEM, HelpDesk va boshqa markazlashgan monitoring tizimlari bilan integratsiyani taʼminlay olishi kerak.
11. Tizim foydalanuvchilarni boshqarish hamda “Active Directory” (AD) bilan integratsiya qilish imkoniyatlarini taʼminlashi. Jumladan:
AD bilan integratsiya orqali foydalanuvchilarning identifikatsion maʼlumotlarini Tizimga import qilish, yangi foydalanuvchilar uchun avtomatik profil yaratish va mavjud profillarni oʻzgartirish imkoniyati mavjud boʻlishi;
AD foydalanuvchi maʼlumotlaridagi oʻzgarishlar (foydalanuvchining ishchi stansiyasi almashishi, operatsion tizim qayta oʻrnatilishi va shu kabi holatlar) Tizim bilan avtomatik ravishda sinxronlashtirilishi;
sinxronizatsiya jarayonlarini belgilangan jadval asosida avtomatik ravishda amalga oshirish parametrlarini sozlash imkoniyati mavjud boʻlishi; 
nomaʼlum (yangi aniqlangan) foydalanuvchilar uchun avtomatik tarzda profil (kartochka) yaratish.
12. Tizim monolit yoki modulli arxitekturaga ega boʻlishi mumkin. Alohida modullar (kichik tizimlar), agentlar, sensorlar yoki konsollardan foydalanish taklifni cheklash uchun asos boʻlmasligi kerak, biroq taklif tarkibiga mazkur texnik topshiriqda belgilangan majburiy funksiyalarni bajarish uchun zarur boʻlgan barcha komponentlar, litsenziyalar va integratsiyalar kiritilishi shart.
13. Tizim Buyurtmachining mahalliy tarmogʻida on-premise modeli boʻyicha joylashtirilishi hamda Internet tarmogʻiga doimiy ulanishsiz asosiy funksional rejimda ishlashi kerak. Agar litsenziyalarni aktivlashtirish, ularning haqiqiyligini tekshirish, yangilanishlarni olish yoki texnik qoʻllab-quvvatlash uchun Internet tarmogʻiga vaqtinchalik ulanish zarur boʻlsa, Ijrochi buni taklifda oldindan koʻrsatishi shart.
14. Tizimda ishlab chiqaruvchi tomonidan qoʻllab-quvvatlanadigan maʼlumotlar bazasini boshqarish tizimidan (MBBT) foydalanilishi mumkin: MS SQL Server, PostgreSQL, MongoDB, oʻrnatilgan MBBT (embedded DBMS) yoki boshqa ekvivalent MBBT. Foydalanilayotgan MBBT versiyasi xavfsizlik yangilanishlarini oladigan, hujjatlashtirilgan hamda Tizimning taklif etilayotgan versiyasiga mos boʻlishi kerak.
15.  Tizim domenli tarmoq muhitida hamda domenlarsiz (mustaqil) tarmoq muhitida barqaror ishlash imkoniyatini taʼminlashi kerak.
16. Tizim Buyurtmachida mavjud boʻlgan VMware virtual infratuzilmasida yoki Ijrochi tomonidan asoslantirilgan boshqa virtual yoki jismoniy platformada ishlashi kerak. Hyper-V, Citrix, KVM va boshqa platformalarni qoʻllab-quvvatlash qoʻshimcha afzallik sifatida koʻrsatilishi mumkin..
17.  Tizim ishchi stansiyalarda amalga oshirilayotgan faoliyatlarni chuqur tahlil qilish imkoniyatini taʼminlashi, xususan Tizim jarayonlari, foydalanuvchi faoliyati, maʼlumotlar bilan ishlash jarayonlari hamda oʻrnatilgan dasturlar auditi yuritilishini nazorat qilishi.
18.  Tizim virtual ish stoli infratuzilmasi (VDI – “Virtual Desktop Infrastructure”) muhitida ishlayotgan qurilmalar uchun ham himoya taʼminlashi.
19.  Tizim komponentlari oʻrtasida maʼlumot almashinuvi TCP/IP” protokollari oilasiga kiruvchi protokollar va “Ethernet / Fast Ethernet / Gigabit Ethernet” interfeyslari orqali, shuningdek, Kompaniyaning mahalliy tarmogʻi doirasida yoki korporativ “Wi-Fi” tarmogʻi orqali amalga oshirilishi.
20.  Masofaviy ishlash holatlarida foydalanuvchi internetga Ethernet, Wi-Fi, mobil modem, uyali aloqa operatorlari yoki boshqa tashqi tarmoqlar orqali ulanishi mumkin. Bunday ulanishlar Kompaniyaning toʻliq nazorat doirasidan tashqarida boʻlganligi sababli, masofadan ishlovchi qurilmalarda Kompaniyaning maxfiy maʼlumotlari har qanday ulanish turidan qatʼi nazar avtonom ravishda himoyalanishini taʼminlaydigan tegishli mexanizmlar mavjud boʻlishi.
21. Tizim maxfiy maʼlumotlarni aniqlash maqsadida ishchi stansiyalar, serverlar 
va belgilangan tarmoq kataloglarida saqlanayotgan maʼlumotlarni mazmunan skanerlashni taʼminlashi yoki ushbu vazifani alohida modul hamda integratsiya orqali bajarishi kerak. Skanerlash sohasi (qamrovi), davriyligi va cheklovlari taklifda koʻrsatilgan boʻlishi lozim.
22. Tizim ishchi stansiyalarga hamda zarurat boʻlganda serverlarga oʻrnatiladigan, markazlashgan holda boshqariladigan bir yoki bir nechta agentlar, sensorlar yoki modullar orqali quyidagi funksiyalarni amalga oshirishi kerak:
maxfiy maʼlumotlar sizib chiqishini oldini olish (Data Loss Prevention);
ishchi stansiyalarda maxfiy maʼlumotlarni aniqlash;
maʼlumotlarni avtomatik yoki yarim avtomatik ravishda aniqlash va tasniflash (klassifikatsiya qilish), shu jumladan metkalar, raqamli izlar (digital fingerprint), metamaʼlumotlar yoki boshqa ekvivalent mexanizmlardan foydalangan holda;
ulanayotgan qurilmalarni nazorat qilish;
insidentlarni tahlil qilish va surishtirish (forensics/investigation) uchun hodisalarning markazlashgan arxivi hamda tahlil vositalarini taqdim etish;
buyurtmachining asosiy ishchi stansiyalarida foydalaniladigan Windows operatsion tizimlarini qoʻllab-quvvatlash; macOS, Linux va VDI muhitlarini qoʻllab-quvvatlash imkoniyatlari taklifda alohida koʻrsatilgan boʻlishi lozim;
nazorat vazifasiga qarab oxirgi nuqtaga (Endpoint) oʻrnatilishi yoki tarmoq sensori, proksi-server, pochta shlyuzi yoki boʻlmasa boshqa ekvivalent mexanizm orqali ishlashi;
Tizim klient-server, veb-arxitektura, dasturiy-apparat majmuasi (appliance) yoki ishlab chiqaruvchi tomonidan qoʻllab-quvvatlanadigan boshqa arxitektura asosida qurilgan boʻlishi mumkin;
server komponentlari maʼlumotlarni boshqarish, qayta ishlash, saqlash va tahlil qilishni taʼminlashi kerak;
Tizimining agenti ishchi stansiyalar va serverlarda barqaror va yuqori samaradorlik bilan ishlashi lozim. Agent Tizim resurslarini – operativ xotira (RAM), markaziy protsessor (CPU) va disk xotirasini – oqilona darajada isteʼmol qilishi, ishchi stansiyalarga ortiqcha yuk tushirmasligi hamda foydalanuvchi ish faoliyatiga salbiy taʼsir koʻrsatmasligi;
ishchi stansiyada ishlaydigan agent yoki modul oddiy foydalanuvchi tomonidan ruxsatsiz oʻchirilishi, toʻxtatilishi yoki sozlamalari oʻzgartirilishidan himoyalangan xizmat rejimida faoliyat koʻrsatishi kerak; 
agentning foydalanuvchiga koʻrinishi Kompaniyaning ichki hujjatlari va amaldagi qonunchilikka muvofiq sozlana oladigan boʻlishi lozim;
Agent tarmoq bilan aloqa uzilgan holatlarda ham mustaqil (avtonom) rejimda ishlash, siyosatlarni mahalliy darajada qoʻllash va qayta ulanish amalga oshirilgandan soʻng yigʻilgan hodisa maʼlumotlarini markaziy serverga uzatish imkoniyatini taʼminlashi.
23. Tizim agentlari va komponentlarining operatsion tizimlar bilan mosligi quyidagi talablarni inobatga olgan holda taʼminlanishi kerak:
Buyurtmachi tomonidan foydalaniladigan hamda ishlab chiqaruvchi tomonidan qoʻllab-quvvatlanadigan Windows 10 va Windows 11 versiyalari;
server operatsion tizimlarini agentlar orqali nazorat qilish koʻzda tutilganda — Windows Server va Linuxning qoʻllab-quvvatlanadigan versiyalari (bunda nazorat qilish, skanerlash va maʼlumotlar sizib chiqishining oldini olish boʻyicha mavjud funksiyalar koʻrsatilgan holda).
Linux virtual serverlari uchun qoʻllab-quvvatlanadigan aniq distributivlar, yadro (kernel) versiyalari, mavjud nazorat kanallari va funksional cheklovlar koʻrsatilgan boʻlishi lozim; 
Agent nazoratni, maʼlumotlarni qidirish moduli (Data Discovery), tarmoq komponenti yoki ishlab chiqaruvchi tomonidan hujjatlashtirilgan boshqa mexanizm orqali amalga oshirishga ruxsat beriladi;
Turli operatsion tizimlar uchun funksional imkoniyatlar bir-biridan farq qilishi mumkin. Ijrochi oʻz taklifi tarkibida kamida 75 ta jismoniy yoki virtual foydalanuvchi ish oʻrinlari uchun, shuningdek, agar taklifda ularning agentlik nazorati nazarda tutilgan boʻlsa, Windows/Linux server operatsion tizimlari uchun operatsion tizimlar va nazorat kanallari boʻyicha batafsil moslik matritsasini taqdim etishi shart.
24. Texnik platforma, litsenziyalash va resurslarga qoʻyiladigan talablar. Jumladan:
Tizim arxitekturasi bir yoki bir nechta maʼlumotlar bazasi, server komponentlari hamda operatsion tizimlar oilasidan foydalanishi mumkin. Barcha komponentlar ishlab chiqaruvchi tomonidan qoʻllab-quvvatlanadigan, hujjatlashtirilgan, litsenziyalangan hamda xavfsizlik yangilanishlarini oʻrnatish imkoniyatiga ega boʻlishi kerak;
Tizim agent yoki foydalanuvchi komponentlari orqali uzatilayotgan barcha maʼlumotlar shifrlanib himoyalangan boʻlishi;
Tizim agenti orqali kuzatuvdagi barcha operatsiyalar boʻyicha maʼlumotlarni Tizim serveriga uzatish va saqlash;
Litsenziyalash modeli foydalanuvchilar, kompyuterlar, ish oʻrinlari, serverlar, pochta manzillari soniga, maʼlumotlar hajmiga, fayl xotiralariga, tarmoq tugunlariga, server komponentlariga, modullarga yoki ularning kombinatsiyasiga asoslanishi mumkin. Ijrochi litsenziyalarni biriktirish va qayta biriktirish tartibini, nofaol obyektlardan litsenziyalarni boʻshatish imkoniyatini, funksional cheklovlarni hamda Tizimni kengaytirish qiymatini belgilash tamoyillarini aniq koʻrsatib berishi shart.
25. Tizim yagona yoki mantiqiy ravishda oʻzaro bogʻlangan konsollar va veb-interfeyslar orqali quyidagilarni taʼminlashi kerak:
sozlamalarni kiritish;
xavfsizlik siyosatlarini boshqarish;
insidentlarni nazorat qilish;
hisobotlarni avtomatik shakllantirish;
konsolga kirish huquqiga ega xodimlarning vazifasiga qarab turli kirish darajalarini aniqlash va rollar modelini keng sozlash imkoniyati;
DLP agentlari yoki komponentlarini oxirgi nuqtalarga markazlashgan holda oʻrnatish, shu jumladan Tizim konsoli, Active Directory guruh siyosatlari (GPO), MSI-paketlar, masofadan oʻrnatish vositalari yoki boshqa hujjatlashtirilgan usullar orqali;
Tizim maʼlumotlar arxivi, xavfsizlik siyosati sozlamalariga nisbatan huquqni cheklash imkoniyati.
26. [bookmark: _Hlk227658431]Maʼlumotlarga maxfiylik belgilarini (klassifikatsiya) qoʻllash. Jumladan: 
Fayl fayl yoki elektron xatning joylashuvi, egasi, yaratilgan vaqti, kelib chiqishi, joʻnatuvchisi yoki qabul qiluvchisi, hajmi, kengaytmasi hamda boshqa metamaʼlumotlar yoki kontekstual maʼlumotlar asosida aniqlash;
fayl yoki elektron xatning harakat yoʻnalishi, shu jumladan saqlash joyi, uzatish kanali, manbasi va qabul qiluvchisi asosida aniqlash yoki tasniflash;
faylni yaratgan, ochgan yoki tahrirlagan dasturiy taʼminot va jarayonlar kontekstini hisobga olish; 
fayl yoki elektron xat egasi, foydalanuvchi, foydalanuvchilar guruhi, qurilma yoki tashkiliy boʻlinma asosida siyosatlarni qoʻllash; 
teglar (belgilar), raqamli izlar (digital fingerprint), metamaʼlumotlar, lugʻatlar, iboralar andozalari (regular expressions), maʼlumotlarni aniq moslashtirish (exact data matching), mashinaviy tahlil yoki boshqa teng qiymatli usullardan foydalangan holda maxfiy maʼlumotlarni aniqlash;
Tizim maxfiylik teglaridan (belgilaridan) foydalansa, teg faylga yoki elektron pochta obyektiga biriktirilishi hamda ishlab chiqaruvchi tomonidan qoʻllab-quvvatlanadigan operatsiyalarni bajarishda saqlanib qolishi kerak; agar texnik doimiy biriktirish imkoni boʻlmasa, aniqlashning ekvivalent mexanizmi nazarda tutilgan boʻlishi lozim;
imkoniyatga qarab, arxivlangan fayllarni (ZIP, RAR va boshqalar), kengaytmasi oʻzgartirilgan yoki boshqa konteynerga joylashtirilgan fayllarni ochish va tahlil qilish. Agar parol bilan himoyalangan yoki shifrlangan obyektning tarkibini tahlil qilish imkoni boʻlmasa, Tizim metamaʼlumotlar, fayl turi yoki siyosat asosida bunday uzatishni roʻyxatga olishi, ogohlantirishi yoki bloklashi kerak;
Word, Excel, PowerPoint, PDF hujjatlarini hamda elektron pochta obyektlarini qoʻlda yoki avtomatik tarzda tasniflash va aniqlashni taʼminlash yoki shunga oʻxshash natijani beruvchi ekvivalent mexanizmni qoʻllash.
27. Tizim quyidagi subyektlar, jarayonlar yoki vositalar tomonidan maxfiy yoki siyosatlar bilan cheklangan maʼlumotlarga nisbatan amalga oshiriladigan ruxsatsiz harakatlarni aniqlashni va siyosatda nazarda tutilgan taʼsir choralarini (reaksiyalarni) qoʻllashni taʼminlashi kerak:
aniqlangan dasturiy jarayonlar, masalan, maʼlumotlarni avtomatik tarzda nusxalovchi, arxivlovchi yoki tashqi manzillarga uzatuvchi dasturlar;
aniqlangan foydalanuvchi hisoblari (ruxsatsiz kirishga harakat qilgan shaxslar);
aniqlangan ishchi qurilmalar yoki ulanish konteksti, shu jumladan nomaʼlum tarmoq, ruxsat berilmagan qurilma, yuqori xavf holati va boshqa holatlar.
28. Ushbu texnik topshiriq bilan majburiy deb belgilangan axborot uzatish kanallari doirasida Tizim maxfiy axborotning sizib chiqishini nazorat qilish, roʻyxatga olish, ogohlantirish hamda texnik jihatdan imkon mavjud boʻlgan holatlarda bloklashni taʼminlashi koʻrsatilgan barcha axborot uzatish kanallari doirasida maxfiy axborotlarning sizib chiqishiga qarshi ishonchli himoyani taʼminlash.
29. Tizim tarmoq infratuzilmasi boʻylab, maʼlumot uzatish tezligi past boʻlgan segmentlarda, tarmoq trafigini optimallashtirish, resurslardan samarali foydalanish va yuklamani muvozanatlash orqali uzatish kanallari bandligidan qatʼiy nazar, Tizimning uzluksiz va barqaror ishlashini taʼminlash.
30. Maxfiy maʼlumotlar bilan ishlashda foydalanuvchilar, qurilmalar va dasturiy jarayonlarning nazorat qilinadigan harakatlari jurnalini yuritish.
31. Foydalanuvchi maxfiy maʼlumotlar yoki muhim ilovalar bilan ishlayotganda Tizim taklif etilayotgan modul imkoniyatlari doirasida ilovalarni, fayl operatsiyalarini, oynalarni yoki ekran faolligini nazorat qilishi kerak.
32. Maxfiy maʼlumotlar aks etayotgan hujjatlar yoki ilovalar ochiq boʻlgan holatlarda Tizim PrintScreen va ekran suratlarini yaratishning boshqa usullaridan foydalanishni aniqlashi, roʻyxatga olishi yoki texnik imkoniyat mavjud boʻlganda bloklashi kerak. Agar bloklash qoʻllab-quvvatlanmasa, Ijrochii ekvivalent nazorat choralarini koʻrsatishi lozim.
33. Maʼlumotlar formatidan qatʼi nazar, shu jumladan matn, tasvir, fayl, elektron pochta va boshqa shakllarda boʻlishidan qatʼi nazar, mazmunni aniqlash va unga nisbatan xavfsizlik siyosatlarini qoʻllash. Tasvirlar hamda skanerlangan hujjatlarni tahlil qilish uchun OCR alohida modul sifatida taklif etilishi mumkin.
34. Har bir xodim, ishchi stansiya yoki foydalanuvchiga individuallashtirilgan xavfsizlik siyosatlarini qoʻllash.
35. Tizim maxfiy yoki cheklangan maʼlumotlarga nisbatan siyosatni buzuvchi harakatlar, masalan, ishlov berish, nusxalash, yuborish, chop etish yoki bulutga yuklash holatlari aniqlanganda, Tizim texnik jihatdan qoʻllab-quvvatlanadigan kanallarda alohida yoki birgalikda nazorat qilish, roʻyxatga olish, ogohlantirish yoki bloklash choralarini qoʻllashi kerak. Taklif etilayotgan konfiguratsiya imkoniyatlari doirasida quyidagi operatsiyalar nazorat qilinishi lozim:
yaratish - yangi fayl yoki katalog (papka) hosil qilinganida;
oʻqish - fayl yoki papkadagi maʼlumot ochilganida yoki koʻrilganida;
yozish - faylga yangi maʼlumot kiritilganida yoki mavjud maʼlumot ustidan yozilganida;
oʻchirish - fayl yoki katalog tizimdan oʻchirilganida;
nomini oʻzgartirish - fayl yoki papkaning nomi oʻzgartirilganida;
ishga tushirish - bajariladigan fayl (masalan, dastur) ishga tushirilganida;
kengaytmasini oʻzgartirish - faylning kengaytmasi oʻzgartirilganida (misol uchun: DOCX formatidan PDF, rasm va boshqa shu kabi fayl formati oʻzgarishlari);
joyini oʻzgartirish - fayl yoki katalog boshqa joyga koʻchirilganida;
nusxa koʻchirish - fayl yoki katalogdan nusxa olinganida;
kirishni taqiqlash - foydalanuvchi tomonidan fayl yoki katalogga kirish urinishiga ruxsat berilmaganida.
36. Maʼlumotlarni saqlash qurilmalari hamda ularni uzatish kanallari, shu jumladan USB va boshqa tashqi qurilmalar, elektron pochta, printerlar, FTP/SFTP, veb-resurslar, bulutli xizmatlar, messenjerlar va boshqa kanallar uchun alohida yoki guruhli xavfsizlik siyosatlarini qoʻllash imkoniyati nazarda tutilgan boʻlishi kerak.
37. Tizim axborot xavfsizligi hodisalari (insidentlar) toʻgʻrisidagi maʼlumotlarni real vaqtga yaqin rejimda monitoring qilishni, ularni markazlashtirilgan holda arxivlashni va hisobotlarni shakllantirishni taʼminlashi kerak. Kamida majburiy nazorat kanallari boʻyicha roʻyxatga olish, administratorni xabardor qilish va bloklash taʼminlanishi lozim. Shuningdek, quyidagi qoʻshimcha taʼsir choralaridan biri yoki bir nechtasi qoʻllab-quvvatlanishi mumkin:
foydalanuvchini ogohlantirmasdan bloklash; 
foydalanuvchini ogohlantirish bilan bloklash; 
foydalanuvchini ogohlantirish yoki foydalanuvchining qabul qilgan qarorlarini yozib olish; 
asos (izoh) kiritilgandan soʻng yuborishga ruxsat berish; 
“Soya nusxasini (shadow copy) yaratish, karantinga joylashtirish yoki boshqa isbotlovchi nusxani yaratish orqali hodisani hujjatlashtirish; 
maxfiy maʼlumot uzatilganda mazkur jarayonni va trafik uzatishni avtomatik toʻxtatish (matn yoki fayl koʻrinishida).
38. Hisobotlar uchun kamida bitta inson oʻqiy oladigan formatda (PDF yoki uning ekvivalenti) va kamida bitta mashina oʻqiy oladigan formatda (CSV, XLS/XLSX yoki uning ekvivalenti) eksport qilish imkoniyati nazarda tutilgan boʻlishi kerak.
39. Tizim sozlamalarini boshqarish va uning normal ishlashini avtomatik nazorat qilish, administratorni ogohlantirish. 
40. Maʼlumotlar uzatilishini nazorat qilish va bloklash jarayonida Tizim tarmoq sensori, proksi-server yoki shlyuz, pochta serveri bilan integratsiya yoki boshqa ekvivalent mexanizmlar orqali quyidagi funksional imkoniyatlarni taʼminlashi lozim:
Axborot uzatish kanallarini aniqlash, tahlil qilish hamda belgilangan siyosatlarga muvofiq shartli yoki shartsiz bloklash; 
HTTP/HTTPS axborot uzatish kanallarini aniqlash va tahlil qilish, belgilangan siyosatlarga muvofiq roʻyxatga olish, ogohlantirish hamda texnik imkoniyat mavjud boʻlganda shartli yoki shartsiz bloklash;
HTTP/HTTPS orqali veb-resurslarga yuborilayotgan maʼlumotlarni agent, proksi-server yoki shlyuz yo boʻlmasa tarmoq sensori darajasida nazorat qilish; shifrlangan trafikni tahlil qilish usuli va cheklovlari tijorat taklifida koʻrsatilishi kerak;
Mahsulot imkoniyatlari doirasida veb-xizmatlarga maʼlumot yuborish operatsiyalarini, shu jumladan POST/GET va boshqa amaliy mexanizmlarni tahlil qilish;Trafikni tahlil qilishda uzatish marshrutlari, tezlik chegaralari hamda oraliq serverlar orqali qayta ishlash mexanizmlarini qoʻllash; 
FTP va SFTP (SSL orqali) protokollari orqali uzatilayotgan maʼlumotlarni nazorat qilish va maxfiy fayllarni bloklash;
Tarmoq nazoratini amalga oshirishda proksi-server, ICAP, SPAN/TAP, pochta shlyuzi yoki boshqa qoʻllab-quvvatlanadigan integratsiya mexanizmlaridan foydalanish;
Agent, MAPI, SMTP/SMTPS protokollari, pochta serveri yoki shlyuzi bilan integratsiya qilish yoxud boshqa teng qiymatli (ekvivalent) usullar orqali elektron xatlar va ularga biriktirilgan fayllarni toʻliq nazorat qilish; 
Windows operatsion tizimidagi foydalanuvchilar harakatlarini majburiy nazorat qilish; macOS va Linux operatsion tizimlari uchun mavjud funksional imkoniyatlar va cheklovlar ishlab chiqaruvchining moslik matritsasida (compatibility matrix) aks ettirilishi kerak; 
Taklif etilayotgan konfiguratsiya imkoniyatlari doirasida desktop va veb-muhitda ishlovchi amaliy dasturlar hamda xizmatlarni nazorat qilish va qamrab olish;
Messenjerlar, ijtimoiy tarmoqlar va korporativ aloqa vositalari orqali uzatilayotgan matn hamda fayllarni nazorat qilish. Telegram, WhatsApp, Viber, Zoom, Microsoft Teams, Discord, Signal va boshqa nomlar funksional toifaga misol sifatida keltirilgan; ijrochi mahsulot versiyasi, operatsion tizim va amaliy dastur turi (lokal/veb) boʻyicha aniq qoʻllab-quvvatlash matritsasini (support matrix) taqdim etishi shart; 
Istisnolarni sozlash hamda maxfiy hisoblanmaydigan yoki xavfsizlik siyosatlarini buzmaydigan maʼlumotlarning qonuniy uzatilishini asossiz ravishda bloklanishiga yoʻl qoʻymaslik imkoniyatini taʼminlash;
Tarmoqdagi lokal printerlar orqali maxfiy fayllarni chop etish urinishlarini nazorat qilish hamda mahsulot imkoniyatlaridan kelib chiqqan holda roʻyxatga olish, ogohlantirish yoki bloklash choralarini qoʻllash;
Bluetooth, AirDrop, Wi-Fi Direct va boshqa simsiz ulanishlar orqali maʼlumotlarni uzatishni nazorat qilish yoki qurilma yo boʻlmasa interfeysdan foydalanishni cheklash imkoniyatlari mavjud boʻlganda, ushbu imkoniyatlar alohida koʻrsatilishi kerak; ushbu kanallarni qoʻllab-quvvatlash barcha operatsion tizimlar uchun majburiy hisoblanmaydi;
Agent, veb-nazorat yoki integratsiya mexanizmlari orqali bulutli xotira xizmatlari hamda fayl almashish platformalariga (shu jumladan Google Drive, OneDrive, Dropbox, Yandex Disk va boshqalarga) maxfiy maʼlumotlar yuborilishini aniqlash va ularni xavfsizlik siyosatiga muvofiq cheklash;
Tizimi tomonidan qoʻllab-quvvatlanadigan mexanizm orqali brauzer, lokal (desktop) amaliy dasturlar yoki API vositasida sunʼiy intellekt hamda generativ AI (GenAI) servislariga (shu jumladan ChatGPT, Gemini, Copilot, Claude va boshqalarga) yuborilayotgan matn, hujjat va boshqa kontentni tahlil qilish hamda cheklash; nazorat qilinadigan AI servislarining aniq roʻyxati tijorat taklifida koʻrsatib oʻtilishi kerak;
Masofaviy boshqaruv va jamoaviy ishlash dasturlarida (shu jumladan TeamViewer, AnyDesk, Microsoft Teams, Zoom va boshqalarda) mahsulot imkoniyatlari doirasida fayllar uzatilishini, bufer almashinuvini (clipboard) hamda boshqa maʼlumot uzatish kanallarini nazorat qilish; agar toʻliq bloklash imkoni boʻlmasa, aniqlash va roʻyxatga olishning ekvivalent choralari koʻrsatilishi kerak.
41. Tizimda administratori Tizimda mavjud namunalar (shablonlar) asosida turli foydalanuvchi rollari va ularning vakolatlarini belgilash imkoniyatiga ega boʻlishi lozim. Rollarning nomlanishi ishlab chiquvchiga (ishlab chiqaruvchiga) bogʻliq boʻlishi mumkin, biroq kamida quyidagi funksiyalarni oʻzaro ajratish imkoniyati nazarda tutilgan boʻlishi shart:
“Tizim administrator” – Tizim faoliyatini, uning komponentlarini, zaxira nusxalash (backup) jarayonlarini va texnik sozlamalarini boshqarish;
“Auditor” yoki “Rahbariyat vakili” – hisobotlarni hamda umumlashtirilgan maʼlumotlarni faqat taqdim etilgan vakolatlar doirasida koʻrib chiqish;
“Axborot xavfsizligi xodimi” – xavfsizlik siyosatlarini, xavfsizlik hodisalarini (insidentlarni) hamda xizmat tekshiruvlarini boshqarish.
42. Tizim administratorni muhim hodisalar, shu jumladan siyosat sozlamalariga oʻzgartirish kiritilishi, tizim nosozliklari va boshqa hodisalar haqida elektron pochta, konsol yoki boshqa sozlanadigan kanallar orqali avtomatik ravishda xabardor qilishni taʼminlashi lozim.
43. Tizimda oldindan belgilangan xavfsizlik siyosati sozlamalari (jumladan, DLP qoidalari va maʼlumotlar bilan ishlashga doir cheklovlar) buzilgan holatlarda quyidagi javob choralarini koʻrish imkoniyati mavjud boʻlishi:
Xavfsizlik siyosati buzilgan taqdirda, Tizim administratoriga elektron pochta yoki boshqa sozlangan kanal orqali avtomatik ravishda insidentga oid asosiy maʼlumotlarni (siyosat nomi, qoidani buzgan foydalanuvchi, aniqlangan maʼlumot turi, sana va vaqt, shuningdek, imkoniyatga qarab, konsolda insidentni ochish uchun identifikator yoki havolani) oʻz ichiga olgan xabarnoma yuborilishi lozim;.
Tizimda xabarnomalarni yuborish parametrlarini sozlash (insident aniqlanganda darhol yoki belgilangan vaqt oraligʻida toʻplangan holda yuborish), konsol orqali tanlangan xavfsizlik siyosatlari boʻyicha barcha insidentlarni koʻrish hamda ularni saqlash imkoniyati mavjud boʻlishi.
insident tafsilotlarini koʻrish sahifasida qoidani buzgan foydalanuvchi, insident sanasi va vaqti hamda insidentga sabab boʻlgan hujjat yoki maʼlumot turi aks ettirilish.
4. Tizimdagi hisobotlar va monitoringga oid talablar
44. Standart hisobotlar toʻplami asosida hisobotlarni shakllantirish, shuningdek filtrlar, maydonlar, davr va guruhlash mezonlarini sozlash orqali yangi hisobotlarni yaratish imkoniyati nazarda tutilgan boʻlishi lozim. Tayyor shablonlar soni mahsulot arxitekturasiga bogʻliq boʻlishi mumkin va tijorat taklifida koʻrsatib oʻtilishi kerak:
hisobotlarni quyidagi formatlarda taqdim etish:
jadval (table);
“Gistogramma”;
“Diagramma” (chiziqli, doira, nuqtaviy) koʻrinishlarda;
foydalanuvchilar faolligi va Tizim siyosati buzilishi bilan bogʻliq insidentlar boʻyicha statistikani yigʻish va hisobotlar generatsiyasi.
45. Tizim va agentlarning holati toʻgʻrisidagi hisobotlar, shuningdek, taklif etilayotgan konfiguratsiyada inventarizatsiya funksiyasi mavjud boʻlgan taqdirda, dasturiy taʼminotning quyidagi koʻrsatkichlari boʻyicha maʼlumotlar:
oʻrnatilgan va oʻchirilgan dasturlar soni (agar inventarizatsiya moduli nazarda tutilgan boʻlsa);
agent oʻrnatish/oʻchirish statistikasi;
belgilangan dasturlar oʻrnatilgan yoki mavjud boʻlmagan ishchi stansiyalar roʻyxati (agar ushbu funksiya qoʻllab-quvvatlansa); 
Ishchi stansiyalardagi dasturiy taʼminotning oʻzgarishlar tarixi (agar ushbu funksiya qoʻllab-quvvatlansa);
Foydalanuvchilarning ishchi stansiyalarida oʻrnatilgan ichki qurilmalar hamda ulangan tashqi qurilmalar boʻyicha hisobotlarni shakllantirish (agar qurilmalarni nazorat qilish yoki inventarizatsiya moduli taklif etilgan boʻlsa).
46. Quyidagi maʼlumotlar asosida tizim holati haqida hisobotlar:
agentlar/protokollar bilan bogʻliq barcha harakatlar (istalgan yoki koʻrsatilgan foydalanuvchi boʻyicha);
agentlar oʻchirilgan kompyuterlar roʻyxati;
belgilangan vaqt oraligʻida agent aloqasi boʻlmagan kompyuterlar;
umuman agent mavjud boʻlmagan kompyuterlar roʻyxati;
belgilangan kompyuterlarda maʼlum davrda yuborilgan xabarlar soni;
hisobotlar oʻrtasida bogʻlangan oʻtish (navigatsiya) imkoniyati mavjud boʻlishi;
tanlangan foydalanuvchi qaysi manzillardan xabar yuborgan yoki olganligini aniq koʻrish imkoniyati taqdim etilishi;
hisobotlarni “PDF”, “XLS” (“Excel”), “CSV”, “TXT” va boshqa formatlarda Tizimdan yuklash, (saqlash, eksport qilish) va chop etish (print) imkoniyati boʻlishi.
Insidentlarga tegishli ekran tasvirlari (skrinshotlari)ni olish yoki hodisaga oid boshqa dalillarni saqlab qolish;
Ekran tasvirlari (skrinshotlar) moduli taklif etilgan taqdirda, tasvirlarning sifati, formati hamda olinish davriyligini (chastotasini) sozlash imkoniyati nazarda tutilgan boʻlishi lozim; ushbu funksiya barcha mahsulotlar uchun majburiy hisoblanmaydi.
47. Server komponentlari faoliyati haqidagi barcha muhim hodisalarni operatsion tizim jurnalida qayd etish.
48. Tizim konsoli orqali hodisalar jurnalini koʻrish, har bir hodisa boʻyicha batafsil maʼlumot va tavsiyalarni shakllantirish imkoniyati mavjud boʻlishi.
49. Jurnal boʻyicha quyidagi mezonlar asosida filtrlash imkoniyati boʻlishi:
ish stansiyasi;
server komponenti;
hodisa darajasi;
sana va vaqt;
muayyan ish stansiyalar boʻyicha monitoring yuritish imkoniyati;
yangi server hodisalari aniqlanganda administratorni avtomatik tarzda xabardor qilish (konsol va e-mail orqali yoki boshqa alternativ yechim);
“E-mail” orqali yuboriladigan xabarnomalarni sozlash;
qabul qiluvchi manzilni tanlash.
5. Tizimning ishonchliligi
50. Buyurtmachining boshqa dasturlarining ishlashiga salbiy taʼsir koʻrsatmasligi.
51. Tizim nosozligi yoki dasturiy taʼminoti xatoligi yuzaga kelganda, uning ishchi holatini tiklash imkoniyati boʻlishi.
52. Tizim Buyurtmachi tomonidan taqdim etilgan hisoblash resurslarida 24/7 rejimida uzluksiz ishlashga moʻljallangan tegishli arxitekturaga hamda zaxiralash va tiklash mexanizmlariga ega boʻlishi lozim.
53. Ishchi stansiyalardagi Tizim agenti ishlab chiqaruvchi tomonidan qoʻllab-quvvatlanadigan xizmat (service), drayver, yadro (kernel) yoki foydalanuvchi rejimi (user mode) mexanizmlaridan foydalanishi mumkin. Tanlangan usul operatsion tizimning barqarorligi va xavfsizligiga salbiy taʼsir koʻrsatmasligi lozim.
54. Agent foydalanuvchi tomonidan oʻchirilmasligi yoki toʻxtatilmasligi uchun himoyalangan boʻlishi.
55. Tarmoq va apparat resurslariga tushadigan yuklamani optimallashtirish, zarurat tugʻilganda esa komponentlarni ajratish yoki yuklamani taqsimlash imkoniyati nazarda tutilgan boʻlishi lozim.
6. Ijrochiga qoʻyiladigan talablar
56. Kiberxavfsizlik toʻgʻrisidagi va MAI obyektlari kiberxavfsizligini taʼminlashga oid amaldagi qonunchilik (PQ-764 va PQ-167) talablariga muvofiq, taklif etilayotgan mahsulot va/yoki uning modifikatsiyalari sertifikatlash shartlariga javob berishi kerak. Agar taklif etilayotgan versiya boʻyicha amaldagi sertifikat mavjud boʻlmasa, Ijrochi tender bosqichida mahsulotning sertifikatlashdan oʻtish imkoniyatini tasdiqlovchi hujjatlarni (avvalgi versiyalarining sertifikatlari yoki sertifikatlash organiga berilgan ariza) hamda ishlab chiqaruvchi va/yoki Ijrochi tomonidan belgilangan muddat ichida muvofiqlik sertifikatini oʻz hisobidan olib berish boʻyicha yuridik kuchga ega boʻlgan Rasmiy Kafillik/Kafolat xatini taqdim etishi shart. Sertifikatlash jarayonining davomiyligi inobatga olingan holda, amaldagi sertifikat Tizimni joriy etish va ekspluatatsiya qilish davrida Ijrochi tomonidan taqdim etilishi lozim.
57. Ijrochi yoki taklif etilayotgan mahsulotni ishlab chiquvchi axborot xavfsizligi sohasida kamida 5 (besh) yillik umumlashgan amaliy ish tajribasiga ega boʻlishi lozim.
58. Ijrochi, dasturiy taʼminotni ishlab chiquvchi (vendor) yoki ularning rasmiy hamkori kamida 2 (ikkita) analogik shartnoma boʻyicha DLP-tizimlari litsenziyalarini yetkazib berish va texnik qoʻllab-quvvatlash boʻyicha amaliy tajribasini tasdiqlashi lozim. Kamida bitta shartnoma bank yoki moliya tashkiloti bilan tuzilgan boʻlishi maqsadga muvofiqdir. Oʻzbekiston Respublikasidagi amaliy ish tajribasi afzallik sifatida baholanadi, biroq boshqa mamlakatlardagi shunga oʻxshash (tenglashtirilgan) tajriba ham inobatga olinadi.
59. Ijrochi Oʻzbekiston Respublikasida mahalliy ofisiga yoki ishlab chiquvchining rasmiy vakolatli servis hamkoriga, shuningdek zarurat tugʻilganda obyektga bevosita borib xizmat koʻrsatish imkoniyatiga ega boʻlgan texnik mutaxassislarga ega boʻlishi lozim.
60. Ijrochi DLP tizimi muallifi yoki uning rasmiy distribyutori tomonidan sertifikatlangan boʻlishi.
7. Maxfiylik
61. Ijrochi Kompaniyaga tegishli barcha maʼlumotlarning maxfiyligini taʼminlashi shart. Ushbu maʼlumotlar faqat ushbu texnik topshiriq doirasida foydalanilishi mumkin hamda Kompaniyaning yozma roziligisiz uchinchi shaxslarga berilishi, muhokama qilinishi yoki tarqatilishi taqiqlanadi. Mazkur majburiyat shartnomaning amal qilish muddati davomida hamda u tugagandan keyin ham oʻz kuchida qoladi. Oʻzbekiston Respublikasi qonunchiligida nazarda tutilgan hollar bundan mustasno.
62. Maxfiy hujjatlar va maʼlumotlarni saqlash talablari:
Ijrochi maxfiy hujjatlarni faqat himoyalangan (shifrlangan) vositalarda saqlanishi;
Ijrochi xizmat muddati tugaganidan soʻng 30 kun ichida maxfiy hujjatlarni butunlay yoʻq qilishi yoki Buyurtmachiga topshirishi;
maʼlumotlarning noqonuniy oshkor qilinishi aniqlangan taqdirda, Ijrochi Buyurtmachiga bu haqda 24 soat ichida xabar berishi va zarur choralarni koʻrishi.
8. Texnik qoʻllab-quvvatlash va litsenziyalashga qoʻyiladigan talablar
63. Tizim ishlab chiquvchining va Ijrochining texnik qoʻllab-quvvatlovi Tizim amaliyotga to‘liq joriy etilib, foydalanishiga topshirish dalolatnomasi ikki tomonlama imzolangan sanadan eʼtiboran to‘liq 12 (o‘n ikki) oy davomida taqdim etilishi lozim (3 oylik joriy etish davri ushbu 12 oylik servis muddatiga kirmaydi). Oddiy murojaatlar uchun kamida 8x5 rejimida masofaviy texnik qoʻllab-quvvatlash, kritik nosozliklar uchun esa ariza berish tizimi (ticket system), elektron pochta, portal yoki telefon orqali 24/7 rejimida murojaatlarni tunu kun qabul qilish va bartaraf etish imkoniyati taqdim etilishi kerak.
64. Zarurat boʻlganda obyektga bevosita borib (on-site) texnik qoʻllab-quvvatlash imkoniyati nazarda tutilgan boʻlishi lozim. Agar bunday tashrif bazaviy texnik qoʻllab-quvvatlash paketiga kirmasa, uning shartlari va qiymati tijorat taklifida alohida koʻrsatib oʻtilishi shart.
65.  Texnik qoʻllab-quvvatlash bevosita Tizimni ishlab chiquvchi (vendor) tomonidan taqdim etilishi lozim. Ijrochi Buyurtmachiga 1 (bir) yil davomida ishlab chiquvchining qoʻllab-quvvatlash xizmatiga murojaat qilish, maslahatlar olish, xatolarni tuzatish (bug fixes), xavfsizlik yangilanishlari, litsenziyalangan barcha komponentlarning yangi qoʻllab-quvvatlanadigan versiyalarini olish uchun amaldagi huquqni taʼminlashi shart. Ijrochi qoʻllab-quvvatlashning birinchi liniyasi (1-level support) vazifasini bajarishi mumkin, biroq murojaatlarni bevosita ishlab chiquvchiga eskalatsiya qilishni (yoʻnaltirishni) taʼminlashga majburdir.
66. Texnik qoʻllab-quvvatlash xizmat koʻrsatish darajasi toʻgʻrisidagi kelishuv (SLA) asosida taqdim etilishi lozim: murojaatni qabul qilish va P1 (Critical) kritik insidenti boʻyicha dastlabki javob berish vaqti — 2 soatdan oshmasligi, P2 (High) yuqori ustuvorlikdagi insident boʻyicha — 4 ish soatidan oshmasligi, oʻrta va past ustuvorlikdagi murojaatlar boʻyicha esa — 1 ish kunidan kechiktirmay amalga oshirilishi shart. Nosozlikni bartaraf etish muddati insidentning murakkabligi hamda ishlab chiquvchi (vendor) bilan kelishilgan harakatlar rejasi hisobga olingan holda belgilanadi.
67. Tijorat taklifi tarkibiga 1 (bir) yil muddatga quyida keltirilgan talablarning bajarilishini taʼminlaydigan hajmda Tizim litsenziyalari hamda butun litsenziyalangan hajm uchun ishlab chiquvchining (vendorning) 1 (bir) yil muddatga moʻljallangan texnik qoʻllab-quvvatlovi kiritilishi lozim.
68. Tizim kamida 75 ta fizik yoki virtual foydalanuvchi ish oʻrinlarida litsenziyalangan tarzda foydalanishni hamda koʻrsatilgan qurilmalarning barcha foydalanuvchilarini toʻliq nazorat qilish imkoniyatini taʼminlashi lozim.
69. Tizim kamida 75 ta korporativ hisob yozuvlari (account) va elektron pochta qutilarining nazorat qilinishini taʼminlashi lozim.
70. Litsenziyalash tarkibiga eʼlon qilingan funksionalning toʻliq ishlashi uchun zarur boʻlgan barcha server komponentlari, maʼlumotlar bazalari, boshqaruv konsollari, indeksatsiyalash, OCR (optik belgilarni tanish), pochta integratsiyasi hamda boshqa barcha modullar kiritilishi shart.
71. Tizim har bir fizik gipervizor yoki maʼlumotlarni saqlash tizimi (MST/СХД) uchun alohida litsenziyalar sotib olish zaruratisiz, virtual infratuzilmada joylashtirilgan fayl serverlari va tarmoq fayl resurslarida saqlanayotgan maʼlumotlarning nazorat qilinishini taʼminlashi lozim.
72. Server operatsion tizimlarini agent orqali nazorat qilish koʻzda tutilgan holatda, Ijrochining taklifi kamida 20 ta tanlangan Windows/Linux virtual serverlariga agentlarni oʻrnatish huquqini oʻz ichiga olishi yoki Ijrochi ushbu kengaytirish narxini tijorat taklifida alohida koʻrsatishi shart.
73. Litsenziyalash hech qanday qoʻshimcha yashirin toʻlovlarsiz, Tizimning server komponentlarini kamida ikkita virtual serverda, shu jumladan asosiy va zaxira (rezerv) installyatsiyalarida joylashtirish imkoniyatini koʻzda tutishi shart.
74. Ijrochi amalda qoʻllaniladigan litsenziyalash metrikasini koʻrsatilgan parametrlar boʻyicha alohida koʻrsatishi shart: foydalanuvchi, kompyuter, ish oʻrni, server, pochta manzili, maʼlumotlar hajmi, fayl xotirasi, tarmoq tuguni yoki server komponenti.
75. Litsenziyalarni ulardan foydalanish huquqini tasdiqlovchi hujjatlarni hamda Tizimni ishlab chiquvchining (vendorning) texnik qoʻllab-quvvatlovini tasdiqlovchi hujjatlarni yetkazib berish shartnoma tuzilgan sanadan eʼtiboran 1 (bir) oy muddatda amalga oshirilishi lozim. Litsenziyalar va texnik qoʻllab-quvvatlashning amal qilish muddati to‘liq 12 (o‘n ikki) oyni tashkil etishi hamda Tizim amaliyotga to‘liq joriy etilib, foydalanishiga topshirish dalolatnomasi imzolangan sanadan boshlanishi shart.
76. Yetkazib berish tarkibida Ijrochi Tizimdan foydalanish va texnik qoʻllab-quvvatlash xizmatiga murojaat qilish uchun zarur boʻlgan Tizimni ishlab chiquvchining (vendorning) rasmiy texnik hujjatlarini taqdim etishi shart: foydalanuvchi qoʻllanmasi (User Guide), administrator qoʻllanmasi (Administrator Guide), Tizim arxitekturasi tavsifi (Architecture Document), ekspluatatsiya yoʻriqnomasi (Operation Manual), SLA hujjati yoki texnik qoʻllab-quvvatlash reglamenti (Support/SLA), qoʻllab-quvvatlanadigan operatsion tizimlarning moslik matritsasi (Compatibility Matrix) hamda xavfsizlik siyosatlari tavsifi (Security Policy Description).
9. Litsenziyalarning muvofiqligini tasdiqlash va qabul qilish tartibi
77. Ijrochi tender taklifi tarkibida ushbu Texnik topshiriqning har bir punkti boʻyicha "toʻliq mos keladi / qisman mos keladi / mos kelmaydi / qoʻshimcha modul talab qilinadi" formatidagi Muvofiqlik matritsasini (Compliance Matrix), Tizimni ishlab chiquvchining (vendorning) rasmiy hujjatlariga havolalarni hamda talab qilinadigan litsenziyalarning toʻliq roʻyxatini taqdim etishi shart.
78. Shartnoma tuzilgunga qadar yoki litsenziyalar yakuniy qabul qilib olgunga qadar Ijrochi Buyurtmachi talabiga ko‘ra Tizimning majburiy funksiyalarini kamida 5 (besh) ta ish oʻrnida namoyish etishi (Demo) yoki pilot sinovdan oʻtkazishi (PoC) majburiy hisoblanadi. Sinov ssenariylari elektron pochta, veb-servislar yoki sunʼiy intellekt (AI) servislar, USB-xotiralar, printer, messenjerlar hamda ushbu xarid uchun muhim deb topilgan boshqa kanallarni, shuningdek, agentning tizimga tushiradigan yuklamasini (CPU/RAM load), hodisalar arxivini hamda hisobotlar shakllanishini qamrab olishi lozim. Agar shartnoma amal qilish davrida (12 oy davomida) Buyurtmachining ish o‘rinlari (shtat) soni 75 tadan oshib ketsa, Ijrochi qo‘shimcha talab qilingan litsenziyalarni ushbu shartnomada dastlab kelishilgan bir birlik litsenziya narxida yetkazib berish majburiyatini oladi.
79. Ushbu texnik topshiriqda belgilangan natijani boshqa arxitektura, modul nomi yoki texnologik mexanizm orqali taʼminlaydigan ekvivalent (muqobil) yechimlar qabul qilinadi. Ekvivalentlik Ijrochi tomonidan Tizimni ishlab chiquvchining (vendorning) rasmiy hujjatlari, Muvofiqlik matritsasi hamda, Buyurtmachi tomonidan tekshiruv oʻtkazilgan taqdirda, namoyish etish (Demo) yoki pilot sinov (PoC) natijalari bilan tasdiqlanishi shart.
10. Loyihani amaliyotga joriy etish tartibi va muddatlari
80. Tizimni toʻliq amaliyotga joriy etish, sinovdan o‘tkazish va sanoat foydalanishiga topshirishning umumiy muddati — shartnoma imzolangan vaqtidan boshlab 3 (uch) kalendar oyini tashkil etadi. Sanoat foydalanishiga topshirish dalolatnomasi imzolangach, 63 va 75-bandlarda ko‘rsatilgan 12 (o‘n ikki) oylik kafolatli texnik qo‘llab-quvvatlash va litsenziya davri kuchga kiradi.
81. Ijrochi 3 oylik muddat ichida quyidagi bosqichlarni bosqichma-bosqich va jadvalga muvofiq amalga oshirishi shart:
	T/r
	Bosqich
	Bajariladigan ishlar mazmuni
	Bajarish muddati

	1.
	1-bosqich
	Tizim arxitekturasini loyihalash, server va agent qismlarini oʻrnatish, Active Directory va boshqa infratuzilmalar bilan integratsiya qilish.
	1-oy (1–30-kunlar)

	2.
	2-bosqich
	Xavfsizlik siyosatlarini (Policy) sozlash, test rejimida ishlatish, soxta pozitiv (False Positive) hodisalarni filtrlash va xodimlarni oʻqitish.
	2-oy (31–60-kunlar)

	3.
	3-bosqich
	Tizimni amaliyotga toʻliq joriy qilish, muvofiqlik sertifikatini (yoki sinov natijalari boʻyicha yakuniy hujjatlarni) taqdim etish hamda amaliyotga joriy qilish dalolatnomasini imzolash.
	3-oy (61–90-kunlar)

